Bundsautobahn 996

De Bundsautobahn 996 weer as en kort Autobahnstück in München plaant.

De A 996 schüll een vun de Stadtinfohrten na München rin wesen, de in’n Süüdwesten op en Verloop vun ruchweg fief Kilometer vun’t plaante Autobahnkrüüz Forstenrieder Park (mit den Autobahnring, de A 99) bit an’t Autobahndreeeck München-Sendling-Süüd (mit de plaanten A 999) föhren schüll. De A 99 is aver bit vundaag nich so wiet boet worrn un de Plaan to de A 999 is fallen laten worrn, as de A 99 fardig weer. 

Vundaag is de A 996 en Deelafsnitt vun de A 95, en egene Beteken för den Afsnitt weer dormit nich mehr nödig. De letzte Deel twüschen München Kreuzhof un München-Sendling-Süüd is an sik gor keen Autobahn, man as B 2 betekent. De Streck is liekers aver as Autobahn utschillert.

 Weblenken 
 Streckenbeschrieven vun den ehmolig as A 996 plaanten Afsnitt

Kategorie:Autobahn
Kategorie:Düütschland